- จำวันที่ประจำเดือนหมดได้ไม่แน่นอน แต่จำได้คร่าวๆว่า วันที่ 21 กุมภาพันธ์ 63 ประจำเดือนยังมาอยู่คะ เพราะจะเป็นช่วงกลางเดือนถึงสิ้นเดือน - ซาวที่คลินิกตอน 3 เดือน กำหนดคลอด 16 พฤศจิกายน (อายุครรภ์เมื่อ 31 กรกฏา ครบกำหนดหา คือ 24w4d สัปดาห์) - ซาวครั้งล่าสุดเมื่อ 31 กรกฎา ย้ายฝากครรภ์เข้ารพ. นับตามประจำเดือนหมด กำหนดคลอด 27 พฤศจิกายน นับอายุครรภ์เป็น 22w6d สัปดาห์ (แต่ดูในเครื่องตอนซาวด์วัดขนาดต่างๆ ก็จะมีขึ้น 24w4d 25w3d) **อยากทราบว่าจะทราบวันตั้งครรภ์คร่าวๆ ได้อย่างไรคะ **ส่วนใหญ่ประจำเดือนจะมากลางเดือนถึงสิ้นเดือน แต่วันไม่ค่อยตรงกันค่ะ - ถ้ากำหนดคลอด 16 พ.ย. คือตั้งครรภ์ประมาณวันไหน - และ กำหนดคลอด 27 พ.ย. คือตั้งครรภ์ประมาณวันไหนคะ - และสเปิร์มอยู่ในร่างกายเพื่อปฏิสนธิกี่วันคะ ใช้เวลาปฏิสนธิกี่วันถึงเกิดการตั้งครรภ์คะ
สวัสดีค่ะ การนับอายุครรภ์ดังกล่าวมานั้น มีโอกาสผิดพลาดได้สูง ยิ่งถ้าประจำเดือนปกติมาไม่ค่อยตรงหรือไม่ค่อยสม่ำเสมออยู่แล้ววิธีการนับ อาจจะนับจาก วันสุดท้ายของการมีรอบเดือนซึ่งจะแม่นยำที่สุด หรือถ้าจำไม่ได้แน่นอน อาจจะนับจากลักษณะทางอัลตราซาวน์ของตัวเด็ก ว่าตอนนี้เด็กน่าจะอายุประมาณกี่เดือนหรือกี่สัปดาห์กำหนดคลอดดังที่กล่าวมานั้น การปฏิสนธิจะนับย้อนกลับไปประมาณ 36 สัปดาห์หรือ 9 เดือน ดังนั้นการปฏิสนธิน่าจะเกิดในช่งประมาณกลางเดือนกพ. ซึ่งถ้าประจำเดือนยังมาครั้งสุดท้ายที่ 21 กพ. นั้นการปฏิสนธิก็น่าจะเกิดประมาณ 14 วันหลังจากนั้น คลาดเคลื่อนไปได้เล็กน้อยค่ะอสุจิจะอยู่ในร่างกายผู้หญิงได้ประมาณ3-5 วัน ดังนั้นการมีเพศสัมพันธ์ก่อนวันตกไข่ก็อาจทำให้ตั้งครรภ์ได้ พอปฏิสนธิแล้ว จะใช้เวลาประมาณ 7วันตัวอ่อนจะมาฝังตัวและเติบโตต่อที่มดลูกค่ะปรึกษาสูตินรีแพทย์ถ้ามีความกังวลใจหรือมีคำถามเพิ่มเติม ถ้าไม่แน่ใจเรื่องบิดาของบุตร จะมีวิธีอื่นๆเมื่อบุตรเกิดมาแล้วที่สามารถให้คำตอบที่แน่นอนได้ ก็คือการตรวจ DNA ในเลือดต่อไป